बोले- अब या तो इमरान का वजूद रहेगा या हमारा, पाकिस्तान में अराजकता फैल चुकी है
Pakistan Politics - Interior Minister Rana Sanaullah Attacks On Imran Khan. पाकिस्तान की सरकार पूर्व प्रधानमंत्री इमरान खान को काबू में करने के लिए कोई कसर नहीं छोड़ रही है। इसके बावजूद इमारन उनकी पकड़ से बाहर हैं। अब पाकिस्तान के गृह मंत्री ने इमरान को लेकर बड़ा बयान दिया
पाकिस्तान की सरकार पूर्व प्रधानमंत्री इमरान खान को काबू में करने के लिए कोई कसर नहीं छोड़ रही है। इसके बावजूद इमरान उनकी पकड़ से बाहर हैं। अब पाकिस्तान के गृह मंत्री ने इमरान को लेकर बड़ा बयान दिया है। एक इंटरव्यू के दौरान राणा सनाउल्लाह ने कहा कि इमरान ने हमें ऐसे मोड़ पर लाकर खड़ा कर दिया है कि अब दोनों में से किसी एक का वजूद ही बाकी रहेगा। राणा के इस बयान की पाकिस्तान में खूब चर्चा हो रही है।
दरअसल, राणा ने ये बयान इमरान खान की लाहौर में की गई रैली के एक दिन बाद दिया है। इमरान ने रैली में कहा था कि नई सरकार मुजरिमों से भरी हुई है। वहीं पिछले साल नवंबर में खुद पर हुए हमले का इल्जाम भी इमरान ने प्रधानमंत्री शाहबाज शरीफ और राणा सनाउल्लाह पर लगाया था।
'देश में अराजकता फैल चुकी है' 
इंटरव्यू के दौरान राणा सनाउल्लाह ने कहा, "जब हमें पता है कि इमरान की वजह से हमारा वजूद खतरे में है तो हम उसे बचान के लिए किसी भी हद तक जाएंगे। हम ये नहीं सोचेंगे की क्या गलत है और क्या सही।" सनाउल्लाह ने इमरान पर आरोप लगाए कि उन्होंने देश की राजनीति को दुश्मनी में बदल दिया है। उन्होंने कहा कि खान अब हमारे दुश्मन हैं और उनसे उसी तरह से पेश आया जाएगा।
वहीं जब इंटरव्यू होस्ट कर रहे पत्रकार ने उनसे कहा कि इससे तो देश में अराजकता फैलेगी और कानून व्यवस्था बिगड़ जाएगी। इसके जवाब में राणा ने कहा, पाकिस्तान में तो पहले से ही अराजकता फैली है'।
राणा सनाउल्लाह के बयान पर PTI का पलटवार 
राणा सनाउल्लाह के बयान पर इमरान खान की पार्टी तहरीक ए पाकिस्तान ने पलटवार किया है। पूर्व मंत्री फवाद चौधरी ने कहा, शाहबाज की सरकार सीधे तौर पर इमरान खान को मारने की धमकी दे रही है। मैं पूछता हूं कि वो सरकार चला रहे हैं या गैंग। वहीं, PTI ने सुप्रीम कोर्ट से अपील की है कि वो राणा के बयान पर नोटिस लें।
इमरान पर अब तक 80 केस दर्ज
30 मार्च को होगी तोशाखाना मामले में सुनवाई
तोशाखाना मामले में 18 मार्च को इस्लामाबाद कोर्ट ने इमरान खान के खिलाफ जारी अरेस्ट वारंट कैंसिल कर दिया था। कोर्ट ने मामले की सुनवाई 30 मार्च तक स्थगित कर दी थी। कोर्ट ने अगली सुनवाई में इमरान को व्यक्तिगत रूप से कोर्ट में पेश होने का आदेश दिया था।